ผู้ถือหุ้น ASIAN ไฟเขียวแจกปันผล 0.65 บ. จ่อขึ้น XD 29 เม.ย.นี้
ASIAN จัดประชุมสามัญผู้ถือหุ้นครั้งที่ 1/65 ผู้ถือหุ้นไฟเขียวทุกวาระ เคาะจ่ายปันผลหุ้นละ 0.65 บาท เตรียมขึ้น XD วันที่ 29 เม.ย. กำหนดจ่าย 18 พ.ค.65
ASIAN จัดประชุมสามัญผู้ถือหุ้นครั้งที่ 1/65 ผู้ถือหุ้นไฟเขียวทุกวาระ เคาะจ่ายปันผลหุ้นละ 0.65 บาท เตรียมขึ้น XD วันที่ 29 เม.ย. กำหนดจ่าย 18 พ.ค.65
27 เม.ย. 2565

นายสุริยะ ประสาทบัณฑิตย์ ประธานกรรมการ บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN พร้อมด้วยคณะผู้บริหาร เปิดเผยว่า บริษัทถ่ายภาพที่ระลึกภายหลังการจัดงานประชุมสามัญผู้ถือหุ้นครั้งที่ 1 ประจำปี 2565 ณ สำนักงานใหญ่ ASIAN เมื่อเร็ว ๆ นี้
โดยที่ประชุมฯ มีมติอนุมัติทุกวาระตามที่คณะกรรมการเสนอ รวมทั้งการจ่ายปันผล ในอัตราหุ้นละ 0.65 บาทต่อหุ้น โดยจ่ายปันผลระหว่างกาลไปแล้วในอัตราหุ้นละ 0.25 บาท คงเหลือจ่ายปันผลสำหรับงวดครึ่งปีหลังปี 2564 ในอัตราหุ้นละ 0.40 บาท กำหนดรายชื่อผู้ถือหุ้นที่มีสิทธิรับเงินปันผล (Record Date) วันที่ 3 พฤษภาคมนี้ เตรียมขึ้นเครื่องหมาย XD ในวันที่ 29 เมษายน 2565 และกำหนดจ่ายปันผลวันที่ 18 พฤษภาคม 2565 พร้อมทั้งอนุมัติการออกและเสนอขายหุ้นสามัญเพิ่มทุนของ บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ให้แก่กรรมการ ผู้บริหาร และพนักงานบริษัทย่อยของ AAI (ESOP) และประชาชนทั่วไปเป็นครั้งแรก (IPO)